《题校书图》
宋代·朱翌

我闻校书如扫尘，尘随帚去辄随有。
萤窗孤坐志不分，帝虎鲁鱼相可否。
榻上诸公富贵人，安能办此铅黄手。
绿柳啼莺耳畔春，翠袖弹丝眼前酒。
如何复窥蠹简尘，又借管城公作帚。
画史画名不画实，润色丹青传不朽。
我是瀛洲旧校书，挥汗磨铅胝两肘。
当时万一见此图，诸郎不免涎垂口。

作者简介：朱翌（1097—1167）字新仲，号潜山居士、省事老人。舒州（今安徽潜山）人，卜居四明鄞县（今属浙江）。绍兴八年（1138），除秘书省正字，迁校书郎、兼实录院检讨官、祠部员外郎、秘书少监、起居舍人。十一年，为中书舍人。秦桧恶他不附己，谪居韶州十九年。桧死，充秘阁修撰，出知宣州、平江府。乾道三年卒，年七十一。名山胜景，游览殆。